Klaipėdos Stasio Šimkaus konservatorija

Klaipėdos Stasio Šimkaus konservatorija (KSŠK, Klaipėdos konservatorija) – gimnazijos tipo muzikos mokykla Klaipėdoje. Priklausomybės tipas – valstybinė konservatorija. Konservatorijos grupė – bendrojo lavinimo mokykla. Pagrindinė konservatorijos veiklos sritis – formalusis švietimas, pagrindinė veiklos rūšis – bendrasis vidurinis mokymas. Konservatorija vykdo pagrindinio (2-oji dalis) ir muzikinio ugdymo programą bei vidurinio ir muzikinio ugdymo programą. Steigėjas – LR Švietimo ir mokslo ministerija. Įstaigos kodas Juridinių asmenų registre 190968528. Mokytis priimami moksleiviai, baigę 8, 9 ar 10 klasių, ir jiems suteikiamas pagrindinio išsilavinimo pažymėjimas bei vidurinės mokyklos brandos atestatas. Konservatorija ji vadinama todėl, kad 9 ir 10 klasėje vaikai šalia bendrojo lavinimo dalykų mokosi privalomų muzikinių disciplinų. Istorija 1923 m. rugsėjo 30 d. kompozitoriaus Stasio Šimkaus iniciatyva Klaipėdoje atidaryta muzikos mokykla, vadinta konservatorija. Tuomet joje veikė dainavimo, fortepijono ir vargonų, styginių, pučiamųjų instrumentų bei kompozicijos (specialiosios teorijos) skyriai. 1924 m. mokykloje įkurtas orkestro skyrius, suformuojamas Klaipėdos muzikos mokyklos simfoninis orkestras. 1925 m. sausio 1 d. LR Ministrų kabineto nutarimu mokykla suvalstybinta. 1925 m. gegužės 25 d. Klaipėdos Šaulių namų salėje įvyko pirmasis Klaipėdos muzikos mokyklos simfoninio orkestro koncertas. 1927 m. dėl sunkių finansinių mokyklos problemų S. Šimkus atsistatydino iš direktoriaus pareigų ir išvyko į JAV. Direktoriumi paskirtas Juozas Žilevičius. Tuo metu konservatorijoje įsteigtame pedagoginiame skyriuje imta ruošti muzikos mokytojus. 1928 m. S. Šimkus tęsė vadovavimą mokyklai. Buvo išleistas pirmasis laikraščio „Muzikos atžalos“ numeris. 1930 m. rugsėjo 1 d. LR švietimo ministerijos įsakymu mokykla uždaryta. 1930 m. veiklą tęsė privati Igno Prielgausko vadovaujama muzikos mokykla. 1939 m. Muzikos mokykla perkelta į Šiaulius. 1945 m. mokykla, vadovaujant Juozui Karosui, atkurta Klaipėdoje (Donelaičio g. 8). 1948 m. prie mokyklos atidaroma septynmetė vaikų muzikos mokykla. 1951 m. atidarytas Bendrojo lavinimo skyrius. 1952 m. veiklą pradėjo Liaudies instrumentų skyrius. 1959 m. mokykla pavadinta Klaipėdos muzikos technikumu. 1960 m. Muzikos mokykla grįžo į senuosius rūmus (S. Šimkaus g. 15). 1963 m. įsteigtas Muzikos teorijos skyrius. 1967 m. mokyklai suteiktas Stasio Šimkaus vardas. 1969 m. mokykla pavadinta Klaipėdos aukštesniąja muzikos mokykla. 1977 m. veiklą pradėjo Liaudies instrumentų ansamblis. 1978 m. minėtas kolektyvas dalyvavo tarptautinės konferencijos (ISME) Kanadoje koncertinėje programoje. 1981 m. prie mokyklos atidaryta Klaipėdos vidurinė meno mokykla (dabar Eduardo Balsio menų gimnazija). 1987 m. S. Šimkaus 100-osioms gimimo metinėms atidengtas V. Skirgailaitės sukurtas kompozitoriaus biustas. 1993 m. mokyklai suteiktas konservatorijos vardas. 1995 m. naujame bendrabutyje (Jūros g. 17) apsigyveno pirmieji studentai. 1996 m. įteikti pirmieji brandos atestatai. 1997 m. konservatorijoje įrengtas metodinis kabinetas (muziejus), pavadintas Menė In salvo. 1997 m. jauniesiems dainininkams įteikta operos solistės Juozės Augaitytės Fondo, įsteigto JAV po dainininkės mirties, premija. 1998 m. pažymint Stasio Šimkaus konservatorijos 75-metį, buvo sukurta vėliava (autorius Alvydas Klimas), Menėje In salvo surengta paroda. 1998 m. vėl pradedamas leisti konservatorijos laikraštis „Muzikos atžalos“. 2002 m. konservatorijos mokiniai ir mokytojai dalyvavo Tarptautiniuose konkursuose – festivaliuose „Muzika be sienų“, Druskininkuose, pelnė Grand Prix, I bei kitas prizines vietas. 2004 m. pradėti rengti Klaipėdos krašto Kazimiero Biliūno tautinių muzikos instrumentų ansamblių ir orkestrų festivaliai-konkursai, Romualdo Žaldoko atminimui skirti Klaipėdos miesto ir apskrities styginių instrumentų konkursai-seminarai. 2006 m. Klaipėdos Stasio Šimkaus konservatorijos steigėju tapo Klaipėdos apskrities viršininko administracija 2010 m. Klaipėdos Stasio Šimkaus konservatorijos steigėju tapo Lietuvos Respublikos švietimo ir mokslo ministerija. Struktūra Direktoriai Literatūra Danutė Petrauskaitė. „Klaipėdos muzikos mokykla 1923–1939 m.“, 1997. Nelė Gricienė „Klaipėdos Stasio Šimkaus Konservatorija“, 2003. Šaltiniai Nuorodos Konservatorijos tinklapis Archyvuota kopija 2015-07-10 iš Wayback Machine projekto.